ג'ק גהאן, בנו של סולן להקת דפש מוד דייב גהאן, שהגיע לישראל בסוף השבוע כפי שפורסם לראשונה ב-ynet, התחתן היום (א') עם בת זוגו הישראלית סיגל ממיס. החתונה, שהתקיימה באולם אירועים בקיסריה בנוכחות כ-200 אורחים ועשרות מאבטחים, החלה עם חופה מוקדמת בזמן השקיעה: הזוג צעדו אליה לצלילי "שיר למעלות". צפו בווידאו:

בדרך לחופה

רגע האמת

גהאן וממיס (ממסטיבלוב במקור), ישראלית מחיפה, הכירו לפני כשש שנים בסיבוב ההופעות הראשון של דפש מוד בישראל, כאשר הראשון הצטרף לפמלייתו של אביו לבילוי במועדון לילה בתל אביב, ושם הכיר את ממיס בעזרת ידידה. מאז השניים מתגוררים בלונדון יחד, ומקפידים לנהל את הזוגיות שלהם הרחק מאור הזרקורים. היום, כאמור, מיסדו את הקשר סופית.

עבור דייב גהאן בן ה-52 זו הפעם השלישית בישראל: ב-2009 הופיעה כאן להקת "דפש מוד" באצטדיון רמת גן מול 50 אלף צופים, וכעבור ארבע שנים הופיעה הלהקה שוב בארץ, בפארק הירקון. שתי ההופעות נחשבו להצלחה.